Virallinen lehti nro C 187 , 16/06/1998 s. 0013



KIRJALLINEN KYSYMYS E-3471/97 komissiolle esittäjä(t): José García-Margallo y Marfil (PPE) (31. lokakuuta 1997) Aihe: Agenda 2000: Espanja ja Puola koheesiorahastossa Komission 15. heinäkuuta 1997 esittämässä Agenda 2000 -asiakirjassa (KOM(97) 2000 lopull.) ehdotetaan koheesiorahaston säilyttämistä nykyisellään, ja toistetaan käsitys, jonka mukaan rahasto on tulevaisuudessakin paras väline köyhempien maiden auttamiseksi niiden talouden parantamiseksi ja lähentämiseksi muihin. Samaan aikaan kuitenkin esitetään, että koheesiorahasto on tärkeä väline tuleville jäsenvaltioille, joiden investointitarpeet ovat erityisen suuret tässä mielessä ja suunnitellaan tuensaantiperusteiden väliuudistusta (puolessavälissä, eli vuonna 2003), jossa perusteena käytetään sitä, että henkeä kohti laskettu BKT on alle 90 % yhteisön keskiarvosta. Vaikka näiden lausuntojen merkitys näyttäisi olevan se, että jäsenvaltiot, joiden infrastruktuuri on erittäin puutteellinen eli syrjäiset alueet, saisivat edelleen samantasoista tukea kuin nykyään saavuttaakseen Keski-Euroopan jäsenvaltioiden kehitystason, sitä voidaan tulkita myös toisin. Mikä osuus koheesiorahastosta kuuluisi Espanjalle siinä oletetussa tapauksessa, että vuonna 2003 Puola on osa Euroopan unionia, ottaen huomioon Puolan, Espanjan ja muiden Euroopan unionin nykyisten jäsenvaltioiden tämänhetkiset makrotaloudelliset näkymät? Komission jäsenen Monika Wulf-Mathiesin komission puolesta antama yhteinen vastaus kirjallisiin kysymyksiin E-3465/97, E-3466/97, E-3467/97, E-3468/97, E-3469/97, E-3470/97, E-3471/97, E-3472/97 ja E-3476/97 2X>(22. tammikuuta 1998) Koheesiorahastosta annetun neuvoston asetuksen (EY) N:o 1164/94 ((EYVL L 130, 25.5.1994. )) 2 artiklan 3 kohdassa säädetään välitarkistuksen suorittamisesta. Agenda 2000 -tiedonannossaan ((Asiak. KOM(97) 2000 lopullinen. )) komissio ehdottaa myös uuden rahoituskauden puolivälissä tehtävää arviointia sen varmistamiseksi, että tukea saavat jäsenvaltiot ovat edelleen tukikelpoisia, toisin sanoen että niiden bruttokansantulo on edelleen alle 90 % yhteisön keskiarvosta henkeä kohden. Jos Euroopan yhteisön laajeneminen on toteutunut mainittuun ajankohtaan mennessä, tarvittavat laskelmat tehdään laajentunutta yhteisöä koskevien tietojen perusteella. Kun otetaan huomioon taloudellista kasvua koskevat komission nykyiset ennusteet ja oletetaan, että niistä kuudesta valtiosta, joiden kanssa komissio on ehdottanut jäsenyysneuvottelujen aloittamista, tulee jäseniä vuoteen 2003 mennessä, Espanja täyttänee edelleenkin koheesiorahaston antaman tuen edellytykset. Arvoisan parlamentin jäsenen kysymyksissä viitataan tilanteisiin, joissa vain yksittäisistä ehdokkaista tai pienistä ehdokkaiden ryhmistä tulisi jäseniä vuoteen 2003 mennessä. Agenda 2000 -asiakirjassa esitetyt komission taloudelliset laskelmat eivät lähde tästä olettamuksesta. Espanjan asema olisi yhtä hyvä sellaisissakin oletetuissa tilanteissa. Komission ehdottamaan 45 miljardin ecun rakennetukeen Keski- ja Itä-Euroopan maille sisältyy määräraha koheesiorahaston periaatteiden mukaisiin toimenpiteisiin. Siksi Agenda 2000 -asiakirjassa koheesiorahastolle ehdotettu 20 miljardin talousarvio jaettaisiin vain nykyisten tukikelpoisuusvaatimukset täyttävien jäsenvaltioiden kesken. Espanjan tuleva määräraha riippuu sen asemasta verrattuna muihin tukea saaviin nykyisiin jäsenvaltioihin.